Το Φεστιβάλ του Δήμου Αθηναίων

Περιήγηση στο Πολεμικό Μουσείο για Παιδιά
2026-05-23 12:30 - 13:30, 2026-05-30 12:30 - 13:30 (Europe/Athens) | Πολεμικό Μουσείο, Ριζάρη 2-4, Αθήνα, Αθήνα, 106 75, Greece
Στο πλαίσιο του This is Athens City Festival, το Πολεμικό Μουσείο ανοίγει τις συλλογές του και μας προσκαλεί σε ένα ταξίδι στη στρατιωτική ιστορία και την πολιτιστική κληρονομιά της Ελλάδας. Μέσα από ειδικά σχεδιασμένες θεματικές περιηγήσεις, οι επισκέπτες θα έχουν την ευκαιρία να ανακαλύψουν εμβληματικά εκθέματα και άγνωστες αφηγήσεις που φωτίζουν το ελληνικό παρελθόν.

Η δράση απευθύνεται σε παιδιά ηλικίας 8 ετών και άνω με έναν συνοδό.

Οι κρατήσεις ανοίγουν μία εβδομάδα πριν τη δράση, στις 12:00 το μεσημέρι και πραγματοποιούνται μέσω αυτής της σελίδας.

Περιήγηση στο Πολεμικό Μουσείο για Ενήλικες
2026-05-23 20:00 - 21:00, 2026-05-30 20:00 - 21:00 | Πολεμικό Μουσείο, Ριζάρη 2-4, Αθήνα, Αθήνα, 106 75, Greece
Στο πλαίσιο του This is Athens City Festival, το Πολεμικό Μουσείο ανοίγει τις συλλογές του και μας προσκαλεί σε ένα ταξίδι στη στρατιωτική ιστορία και την πολιτιστική κληρονομιά της Ελλάδας. Μέσα από ειδικά σχεδιασμένες θεματικές περιηγήσεις, οι επισκέπτες θα έχουν την ευκαιρία να ανακαλύψουν εμβληματικά εκθέματα και άγνωστες αφηγήσεις που φωτίζουν το ελληνικό παρελθόν.

Η δράση απευθύνεται σε ενήλικες και σε οικογένειες με παιδιά ηλικίας 12 ετών και άνω.

Οι κρατήσεις ανοίγουν μία εβδομάδα πριν τη δράση, στις 12:00 το μεσημέρι και πραγματοποιούνται μέσω αυτής της σελίδας.

Διαδραστικές Εμπειρίες στο Μουσείο Φιλελληνισμού
2026-05-24 10:00 - 17:30, 2026-05-31 10:00 - 17:30 | Μουσείο Φιλελληνισμού, Ζησιμοπούλου 12, Αθήνα, 115 24, Greece
Το Μουσείο Φιλελληνισμού, ένα μοναδικό στο είδος του παγκόσμιο τοπόσημο, ανοίγει τις πόρτες του στο κοινό του Φεστιβάλ του Δήμου Αθηναίων για δύο ξεχωριστές Κυριακές με ελεύθερη είσοδο. Οι επισκέπτες θα έχουν την ευκαιρία να βυθιστούν στην ιστορία του φιλελληνικού κινήματος μέσα από μια ολοκληρωμένη εμπειρία που συνδυάζει την έβδομη τέχνη με την κλασική περιήγηση.

Το πρόγραμμα περιλαμβάνει:

Προβολή της ταινίας «ΦΙΛΕΛΛΗΝΕΣ» (30′): Ένα οδοιπορικό στο φιλελληνικό ρεύμα, από τις απαρχές του στην Αναγέννηση έως την απελευθέρωση της Ελλάδας (Ελληνικά με αγγλικούς υπότιτλους).
Ξενάγηση στη Μόνιμη Συλλογή: Μια διαδρομή στους τέσσερις ορόφους του Μουσείου, όπου εκτίθενται περισσότερα από 450 κειμήλια. Ανάμεσα στα εκθέματα, οι επισκέπτες θα θαυμάσουν από κοντά σπάνια προσωπικά αντικείμενα του Λόρδου Βύρωνα, έργα ζωγραφικής και γλυπτικής, περίτεχνα φιλελληνικά ρολόγια και πορσελάνες, καθώς και οπλισμό της εποχής και ιστορικά έγγραφα που αφηγούνται τη συγκλονιστική συμβολή των Φιλελλήνων στην αναγέννηση της Ελλάδας.

Διάρκεια κάθε δράσης: 90’

10.00-11.30
12.00-13.30
14.00-15.30
16.00-17.30

Ελεύθερη συμμετοχή με απαραίτητη κράτηση θέσης. Περιορισμένος αριθμός θέσεων. Δήλωση συμμετοχής: στέλνετε ονοματεπώνυμο, ιδιότητα, κινητό τηλέφωνο επικοινωνίας και email στο info@phmus.org.

Όσοι δεν Πρόλαβαν – Διαδρομή Μνήμης 1940-1944
2026-05-24 17:00 - 18:30 | Γ’ Κοιμητήριο Αθηνών, Θηβών & Κοτυόρων, Αθήνα, Αθήνα, 184 54, Greece
Η διαδρομή μνήμης είναι ένας φόρος τιμής στα χιλιάδες ανώνυμα θύματα της πείνας κατά τη διάρκεια της κατοχής, καθώς και στα θύματα των εκτελέσεων από τις δυνάμεις κατοχής. Αναζητώντας το χθες στο σήμερα, ξεδιπλώνονται ιστορίες του τόπου και των ανθρώπων. Συγχρόνως, επανασυστήνεται στο κοινό το Γ’ Νεκροταφείο ως ιστορικός τόπος μνήμης για «όσους δεν πρόλαβαν» να δουν τη χώρα μας ελεύθερη.

Την περιήγηση θα πραγματοποιήσει η Ζέττα Αντωνοπούλου, Ιστορικός-Αρχαιολόγος, προϊσταμένη του τμήματος Πολιτιστικής Κληρονομιάς (Διεύθυνση Σχεδίου Πόλεως και Αστικού Περιβάλλοντος Δήμου Αθηναίων).

Σημείο συνάντησης: Είσοδος Γ’ Κοιμητηρίου

Οι κρατήσεις ανοίγουν μία εβδομάδα πριν τη δράση, στις 12:00 το μεσημέρι.

Περιήγηση στο Ριζόκαστρο και τα Αναφιώτικα
2026-05-24 17:00 - 19:00 | Σταθμός Μετρό Ακρόπολη, Μακρυγιάννη 9, Αθήνα, Αθήνα, 117 42, Greece
Το Ριζόκαστρο, η ιστορική συνοικία κάτω από τη «ρίζα» του Ιερού Βράχου, και τα ειδυλλιακά Αναφιώτικα αποτελούν δύο από τις πιο γοητευτικές γωνιές της πόλης, όπου ο χρόνος μοιάζει να έχει σταματήσει. Στο πλαίσιο του Φεστιβάλ του Δήμου Αθηναίων 2026, ο αρχαιολόγος και διπλωματούχος ξεναγός Μιχάλης Γιοχάλας μας προσκαλεί σε μια περιήγηση που ξεπερνά την απλή ξενάγηση και μετατρέπεται σε μια βαθιά αναζήτηση της αθηναϊκής ταυτότητας. Με οδηγούς τα σωζόμενα μνημεία, τα σπαράγματα των κτιρίων που χάθηκαν, αλλά και τα μυστικά που κρύβουν τα ονόματα των δρόμων, θα επιχειρήσουμε να ανασυνθέσουμε την εικόνα μιας πόλης διαφορετικής, αλλά όχι ολότελα χαμένης. Ακόμα κι αν νομίζετε πως γνωρίζετε κάθε γωνιά της Πλάκας, αυτή η δράση φωτίζει αθέατες λεπτομέρειες και αρχαίες τοποθεσίες όπου οι μύθοι και οι θρύλοι επιβιώνουν μέχρι σήμερα. Ελάτε να αφουγκραστούμε μαζί τις απηχήσεις του παρελθόντος και να δούμε την Πλάκα ξανά από την αρχή, σε μια εμπειρία που ενώνει την επιστημονική γνώση με τη νοσταλγική γοητεία της πιο αυθεντικής γειτονιάς της πρωτεύουσας.

Σημείο Συνάντησης: Μετρό Ακροπόλεως, έξοδος Μακρυγιάννη.

Οι κρατήσεις ανοίγουν μία εβδομάδα πριν τη δράση, στις 12:00 το μεσημέρι.

Παρουσίαση της Οικίας Ναπολέοντα Ζέρβα
2026-05-27 11:30 - 12:00, 2026-05-28 11:30 - 12:00 | Οικία Ναπολέοντα Ζέρβα, Καλλέργη 9, Αθήνα, 104 37, Greece
Η Οικία του Στρατηγού Ναπολέοντα Ζέρβα ανοίγει τις πόρτες της για μια σειρά από ιδιαίτερες παρουσιάσεις. Οι επισκέπτες θα έχουν την ευκαιρία να περιηγηθούν στους χώρους όπου έζησε ο Στρατηγός και να ανακαλύψουν τεκμήρια που προβάλλουν την ενωμένη εθνική αντίσταση κατά των κατακτητών την περίοδο 1941-1944. Μέσα από προσωπικά αντικείμενα και ιστορικές αφηγήσεις, αναδεικνύεται η ζωή και η δράση του Ναπολέοντα Ζέρβα, προσφέροντας μια ματιά στα γεγονότα που σφράγισαν την αθηναϊκή και ελληνική ιστορία.

Οι παρουσιάσεις θα πραγματοποιούνται κάθε Τετάρτη και Πέμπτη του Μαΐου σε ολιγομελή γκρουπ των 10 ατόμων.

Οι κρατήσεις ανοίγουν μία εβδομάδα πριν τη δράση, στις 12:00 το μεσημέρι.

Ιστορικός Περίπατος με τον Δρ. Ιορδάνη Παπαδόπουλο: Κυπριάδου
2026-05-29 18:30 - 21:00 | Ιερός Ναός Κοιμήσεως της Θεοτόκου, Ανδρεοπούλου 2, Αθήνα, 111 41, Greece
Στις παρυφές των Πατησίων, εκεί όπου η αστική πυκνότητα δίνει χώρο σε μια διαφορετική αρχιτεκτονική και μια πιο ήσυχη αθηναϊκή ανάσα, το Φεστιβάλ του Δήμου Αθηναίων μας προσκαλεί να ανακαλύψουμε τη Συνοικία Κυπριάδου. Με οδηγό τον Δρ. Ιορδάνη Παπαδόπουλο, ο περίπατος ξετυλίγει την ιστορία μιας περιοχής-πρότυπο, που συνδέθηκε στενά με την ιδέα της αθηναϊκής «κηπούπολης» και αποτέλεσε σημείο αναφοράς για την ανάπτυξη άλλων συνοικιών, όπως το Ψυχικό και η Νέα Σμύρνη. Περπατώντας ανάμεσα σε επαύλεις, ατελιέ και δρόμους που κράτησαν το αποτύπωμα μιας άλλης Αθήνας, θα αναζητήσουμε τα ίχνη της λεγόμενης «Σχολής Κυπριάδη», όπως την είχε ονομάσει ο Γιάννης Μόραλης. Από τον Αριστοτέλη Ζάχο μέχρι τους Παρθένη, Κόντογλου, Πικιώνη και Αργυρό, η γειτονιά αναδεικνύεται ως ένας ζωντανός καμβάς της Γενιάς του ’30 και της αθηναϊκής διανόησης. Μια ξενάγηση που συνδέει τον μοντερνισμό, τη μνήμη και την καθημερινότητα, φωτίζοντας μια πλευρά της πόλης που παραμένει γοητευτική, απρόσμενη και βαθιά αθηναϊκή.

Σημείο Συνάντησης: Προαύλιο Ιερού Ναού Κοιμήσεως Θεοτόκου
